GRADSKO VIJEĆE

KLASA:

URBROJ:

Karlovac, Prijedlog

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 25. Zakona o muzejima („Narodne novine“ broj 61/18, 98/19, 114/22, 36/24), članka 7. i 13. Statuta Muzeja Grada Karlovca – potpuni tekst (od 1. kolovoza 2024. godine) i članaka 34. i 97. Statuta Grada Karlovca (Glasnik Grada Karlovca broj 9/21 - potpuni tekst, 10/22), Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_\_\_\_\_\_\_ 2024. godine donijelo je

Odluku

o davanju prethodne suglasnosti ustanovi Muzeji Grada Karlovca za sklapanje ugovora

**I.**

Ovom Odlukom daje se prethodna suglasnost ustanovi Muzeji Grada Karlovca za sklapanje ugovora na iznos od 196.000,00 eura odnosno s PDV-om 245.000,00 eura, s najpovoljnijim ponuditeljem – tvrtkom ARHEO PLAN d.o.o., OIB: 27541282166, Butkovina 7, Konavle, a temeljem provedenog postupka javne nabave za arheološka istraživanja (ev.broj 31.-2024).

**II.**

Ova Odluka stupa na snagu osmog dana od dana objave u Glasniku Grada Karlovca.

PREDSJEDNIK

GRADSKOG VIJEĆA

GRADA KARLOVCA

Marin Svetić, dipl. ing. šum.

DOSTAVITI:

1. Muzeji Grada Karlovca
2. Gradsko vijeće
3. Upravni odjel za društvene djelatnosti
4. Upravni odjel za proračun i financije
5. Upravni odjel za poslove gradonačelnika
6. Pismohrana

**OBRAZLOŽENJE**

Ustanova Muzeji Grada Karlovca odnosno Stručno povjerenstvo za javnu nabavu je temeljem provedenog postupka javne nabave za arheološka istraživanja (ev.broj 31-2024) te Zapisnika o otvaranju ponuda utvrdila kako je najpovoljnija ponuda ona tvrtke ARHEO PLAN d.o.o., OIB: 27541282166, Butkovina 7, Konavle, na iznos od 196.000,00 eura odnosno 245.000,00 eura s PDV-om.

Sukladno člancima 7. i 13. Statuta Muzeja Grada Karlovca, ravnatelj Muzeja predstavlja i zastupa Muzej te ima ovlaštenja postupati u pravnom prometu, poduzimati sve pravne radnje u ime i za račun Muzeja, međutim, bez prethodne suglasnosti osnivača i Upravnog vijeća ne može sklapati ugovore vrijednosti veće od 14.000,00 eura.

Obzirom kako je aktivnost arheološkog istraživanja potrebno provesti u svrhu realizacije projekta revitalizacije Staroga grada Dubovac te prijave na ITU mehanizam radi ostvarivanja mogućnosti financiranja predmetnog projekta, predlaže se Gradskom vijeću usvajanje ove Odluke.

Pripremila Pročelnica

Savjetnica za pravna pitanja Draženka Sila-Ljubenko, prof.

Valentina Ribar, mag.iur.