|  |  |
| --- | --- |
| Grb RH.pngREPUBLIKA HRVATSKA  KARLOVAČKA ŽUPANIJA |  |
| Grb-boja.jpg GRAD KARLOVAC |

GRADONAČELNIK

KLASA: 024-02/24-01/104

URBROJ:2133-1-04-02/02-24-1

Karlovac, 13.11.2024.

Na temelju članka 44. Statuta Grada Karlovca („Glasnik Grada Karlovca“ br. 9/21-potpuni tekst i 10/22 ) Gradonačelnik Grada Karlovca donio je sljedeći

**Z A K LJ U Č A K**

I

Utvrđuje se Prijedlog Odluke o izmjenama Odluke o visini poreznih stopa poreza na dohodak grada Karlovca.

II

Predlaže se Gradskom vijeću Grada Karlovca da donese Odluku iz točke I ovog Zaključka.

III

Za izvjestiteljicu pred Gradskim vijećem Grada Karlovca određuje se gđa Karolina Burić, dipl. oec. - pročelnica Upravnog odjela za proračun i financije.

GRADONAČELNIK

Damir Mandić, dipl. teol.

Dostaviti:

1. Gradsko vijeće
2. Upravni odjel za proračun i financije
3. Upravni odjel za poslove gradonačelnika
4. Pismohrana gradonačelnika
5. Dokumentacija
6. Pismohrana

|  |  |
| --- | --- |
| Grb RH.pngREPUBLIKA HRVATSKA  KARLOVAČKA ŽUPANIJA |  |
| Grb-boja.jpg GRAD KARLOVAC |

GRADSKO VIJEĆE **PRIJEDLOG**

KLASA:………

URBROJ:…….

Karlovac, ……

Na temelju članka 19.a Zakona o porezu na dohodak („Narodne novine“ br. 115/16, 106/18, 121/19, 32/20, 138/20, 151/22 i 114/23) i članaka 34. i 97. Statuta Grada Karlovca („Glasnik Grada Karlovca“ br. 9/21 – potpuni tekst i 10/22) Gradsko vijeće Grada Karlovca na \_\_\_\_sjednici održanoj \_\_\_\_\_\_\_\_\_\_\_\_\_\_\_\_2024. godine donijelo je

**O D L U K U**

**O IZMJENAMA ODLUKE O VISINI POREZNIH STOPA POREZA NA DOHODAK GRADA KARLOVCA**

Članak 1.

U Odluci o visini poreznih stopa poreza na dohodak grada Karlovca („Narodne novine“ br. 147/23 te „Glasnik Grada Karlovca“ br. 21/23) članak 1. mijenja se i glasi:

„Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Karlovca.“

Članak 2.

Članak 3. Odluke o visini poreznih stopa poreza na dohodak grada Karlovca („Narodne novine“ br. 147/23 te „Glasnik Grada Karlovca“ br. 21/23) mijenja se i glasi:

„ Porezne stope iz članka 1. ove Odluke utvrđuju se kako slijedi:

-niža porezna stopa 19 %,

-viša porezna stopa 29 %.“

Članak 3.

Ova Odluka objavit će se u „Glasniku Grada Karlovca“ i u „Narodnim novinama“, a stupa na snagu 1. siječnja 2025. godine.

PREDSJEDNIK GRADSKOG VIJEĆA

GRADA KARLOVCA

Marin Svetić, dipl. ing. šumarstva

Dostaviti:

1. Upravni odjel za poslove gradonačelnika, ovdje

2. Ministarstvo financija, Porezna uprava

3. Upravni odjel za proračun i financije, ovdje (3x)

4. Predsjednik Gradskog vijeća, ovdje

5. Dokumentacija

6. Glasnik Grada Karlovca

7. Zapisnik

8. Pismohrana

Obrazloženje

Odlukom o visini poreznih stopa poreza na dohodak grada Karlovca (“Narodne novine” br. 147/23, te “Glasnik Grada Karlovca” br. 21/23) utvrđuju se visine poreznih stopa godišnjeg poreza na dohodak grada Karlovca te je navedena Odluka značajna za sve zaposlene građane grada Karlovca, sve umirovljenike koji plaćaju porez na dohodak i za sve poslovne subjekte: tvrtke i obrte koji isplaćuju plaće svojim zaposlenicima. Navedenom Odlukom je niža porezna stopa tog poreza bila utvrđena u visini od 20 %, a viša porezna stopa u visini od 33 %.

Ovom Odlukom o izmjenama predmetne Odluke o visini poreznih stopa poreza na dohodak grada Karlovca se ponajprije želi u svrhu rasterećenja dohotka smanjiti visina obje porezne stope, tako da bi niža porezna stopa iznosila 19 %, dok bi viša porezna stopa iznosila 29 %.

S obzirom da i država, u skladu sa najavljenom novom poreznom reformom želi rasteretiti plaće i mirovine te u tu svrhu namjerava podići zakonski prag za primjenu više porezne stope te ujedno i povećati osobni odbitak, stoga će i ovo smanjenje poreznih stopa temeljem predložene Odluke dodatno doprinijeti rastu plaća i mirovina.

Što se pak tiče predložene izmjene članka 1. Odluke o visini poreznih stopa poreza na dohodak grada Karlovca - navedenom izmjenom se želi dati samo jasnija definicija vezano za primjenu navedenih poreznih stopa te je sada precizirano da se tom Odlukom utvrđuje visina poreznih stopa godišnjeg poreza na dohodak za porezne obveznike na području grada Karlovca. Dakle, ovdje se radi samo o terminološkoj izmjeni.

Prijedlog Odluke o izmjenama Odluke o visini poreznih stopa poreza na dohodak grada Karlovca stavljen je na javno savjetovanje na internetskoj stranici Grada Karlovca u trajanju od 30 dana, te u tom razdoblju nije zaprimljena niti jedna primjedba na predloženu izmjenu visine poreznih stopa.

Stoga se navedeni prijedlog Odluke kao konačan dostavlja Gradskom vijeću na usvajanje.

Pročelnica Upravnog odjela za proračun i financije:

Karolina Burić, dipl. oec.