|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:

URBROJ:

Karlovac, 2024. godine

Na temelju članka 6. stavka 4., članka 7. stavka 1. Zakona o naseljima (“Narodne novine” broj 39/22) članaka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – pročišćeni tekst, 3/18, 6/20, 4/21, 8/21, 9/21 - potpuni tekst i 10/22) Gradsko vijeće grada Karlovca je na \_\_. sjednici održanoj dana 2024. godine donijelo sljedeću

**O D L U K U**

o imenovanju parka po Jelki Labaš Blaškovečkoj

**Članak 1.**

Ovom Odlukom određuje se ime i položaj zelene površine (parka) u Karlovcu.

Članak 2.

U naselju Karlovac određuje se ime i protezanje slijedeće javne zelene površine:

* Park Jelke Labaš Blaškovečke na području područje javne zelene površine između ulica Ivana Gundulića i Ivana Gorana Kovačića u Karlovcu a koja se nalazi se na kčbr. 1107/1 k.o. Karlovac II.

**Članak 2.**

Zadužuje se Upravni odjel za komunalno gospodarstvo i mjesnu samoupravu da na odgovarajući način obilježi park imenovan u članku 1. Odluke.

**Članak 3.**

Ova Odluka stupa na snagu osmog dana od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl. ing. šumarstva

O b r a z l o ž e n j e

Zaprimili smo dopis Snježane Mirilović iz Karlovca sa zamolbom i prijedlogom za imenovanje Parka u Karlovcu po medicinskoj sestri, kasnije i redovnici Družbe Kćeri Božje ljubavi, Jelki pl. Labaš Blaškovečki na području javne zelene površine između ulica Ivana Gundulića i Ivana Gorana Kovačića u Karlovcu.

Formalno obrazovanje medicinskih sestara u svijetu započinje 1860. godine kada Florence Nightingale osniva prvu Školu za medicinske sestre u Londonu. Po uzoru na tu školu osnivaju se brojne škole diljem svijeta. Dr. Vladimir Čepulić ukazao je na potrebu osnivanja Škole za medicinske sestre u našoj zemlji, a tadašnji nadzornik Ministarstva zdravlja dr. Andrija Štampar i voditelj zdravstvenog odsjeka dr. Josip Lochert, podržali su taj prijedlog te je 15. siječnja 1921. godine počela s radom prva Škola za sestre pomoćnice u Zagrebu. Osnutak Škole za sestre pomoćnice u Zagrebu stavljao je Jelku Labaš Blaškovečku kao prvu predavačicu i ujedno prvu školovanu medicinsku sestru u Hrvatskoj.

Jelka (Jelena) pl. Labaš Blaškovečka rođena je 19. travnja 1886. godine u Karlovcu kao kći Janka pl. Labaš Blaškovečkog i Vilme rođene barunice Salis-Seewis. Krštena je 25. travnja 1886. godine u Župi Marija Snježne u Dubovcu. Kumovi na krštenju bili su Emanuel pl. Vraniczany-Dobrinović, vlastelin u Severinu, i njegova supruga Jelena. Završila je višu djevojačku školu u Karlovcu. Nastavlja školovanje u Beču i 15. travnja 1912. godine primljena je kao učenica u Bolnicu Crvenog Križa Rudolfinerhaus gdje pohađa trogodišnje obrazovanje za medicinsku sestru.

Obrazovanje i iskustvo koje je stekla radeći u Rudolfinerhausu primjenjivala je u izobrazbi sestara u Školi za sestre pomoćnice u Zagrebu. Kao vodeća osoba u Školi, Jelka Labaš zalagala se za organizaciju sestrinstva po uzoru na Rudolfinerhaus i organizaciju nastavnih baza na bolničkim odjelima gdje bi učenice mogle obavljati vježbovnu nastavu. Svojim je radom doprinijela organizaciji Škole u prvim godinama njenog djelovanja. Bila je iznimno predana svom pozivu, te je s najvećom ozbiljnošću u Školi postavila red i kriterije koji su njegovali sestrinstvo kao životni poziv, a ne samo kao profesiju.

Činjenica da je rođena u Karlovcu i da se u mladosti u tom gradu školovala, čini se prikladnim razlogom da se njeno ime istakne u povijesti njezinog rodnog grada. Predlaže se da javni park u Karlovcu, koji se proteže ispred Karlovačke banke i iza ugostiteljskog objekta „Catalpa“ nosi ime „Jelka pl. Labaš Blaškovečka“. Navedeni park odabran je zbog blizine njene adrese stanovanja koja se nalazila na Zrinskom trgu.

Svoju podršku prijedlogu za imenovanje Parka u Karlovcu prema Jelki pl. Labaš Blaškovečki dala je Hrvatska udruga medicinskih sestara svojim Dopisom od 14. rujna 2023. godine.

Područni ured za katastar Karlovac u svom odgovoru putem elektroničke pošte dana 1. srpnja 2024. godine suglasno je da se predložena katastarska čestica k.č. 1107/1 k.o. Karlovac II imenuje Park u Karlovcu prema Jelki pl. Labaš Blaškovečki.

Gradska četvrt Zvijezda je dana 11. lipnja 2024. dala svoju suglasnost za imenovanje parka u Karlovcu prema Jelki pl. Labaš Blaškovečki.

Zatraženo je i mišljenje Povjerenstva za standardizaciju geografskih imena sukladno Zakonu o naseljima („Narodne novine" br. 39/2022). U svom Mišljenju KLASA: 014-08/24-01/26, URBROJ: 541-05-01-01/1-24-5 od 15. srpnja 2024. godine Povjerenstvo za standardizaciju geografskih navelo je da kao standardizirano geografsko ime parka u Gradu Karlovcu potrebno je pisati Park Jelke Labaš Blaškovečke.

Predlaže se Gradskom vijeću da razmotri i usvoji navedeni prijedlog za imenovanje Parka u Karlovcu po medicinskoj sestri, kasnije i redovnici Družbe Kćeri Božje ljubavi, Jelki pl. Labaš Blaškovečki na području javne zelene površine između ulica Ivana Gundulića i Ivana Gorana Kovačića u Karlovcu nazivom Park Jelke Labaš Blaškovečke.

PREDSJEDNIK POVJERENSTVA

Tihomir Mamić

DOSTAVITI:

1. Upravni odjel za poslove Gradonačelnika,
2. Upravni odjel za komunalno gospodarstvo, promet i mjesnu samoupravu,
3. Predsjednik Gradskog vijeća, ovdje
4. Državna geodetska uprava, Područni ured za katastar Karlovac, J. Križanića 11, 47000 Karlovac
5. Glasnik Grada Karlovca,
6. Zapisnik
7. Pismohrana